smcproject/ml-wiki-sentences huggingface dataset:
നാം നിശ്വസിക്കുകുമ്പോൾ ഈ കാർബൺ ഡൈ ഓക്സ്സൈഡ്‌ ശ്വാസകോശത്തിലൂടെ അന്തരീക്ഷത്തിലേക്കും പുറന്തള്ളപ്പെടുന്നു.
എന്നാൽ ചെടികളിൽ നടക്കുന്ന ഫോട്ടോസിന്തസിസ്‌ എന്ന ആഹാരനിർമ്മാണ പ്രവർത്തനത്തിൽ കാർബൺ ഡൈ ഓക്സൈഡ്‌ ആഗിരണം ചെയ്യപ്പെടുകയും, ഓക്സിജൻ പുറന്തള്ളപ്പെടുകയും ചെയ്യുന്നു.
ഇങ്ങനെയാണ്‌ പ്രകൃതിയിൽ ഈ വാതകത്തിന്റെ അളവ്‌ നിയന്ത്രിച്ച്‌ നിർത്തിയിരിക്കുന്നത്‌.
അതിനാൽത്തന്നെ വനനശീകരണം അന്തരീക്ഷത്തിൽ ഈ വാതകത്തിന്റെ അളവ്‌ കൂട്ടുകയും, തന്മൂലം ക്രമേണ അന്തരീക്ഷ ഊഷ്മാവ്‌ വർദ്ധിക്കുകയും ചെയ്യും.
ഏകദേശം -76 ഡിഗ്രി സെൽഷ്യൽസിൽ ഡ്രൈ ഐസ്‌ ഉത്പതനം (sublimation) എന്ന ഘടനാമാറ്റത്തിന്‌ വിധേയമാകുന്നു.
ഖരാവസ്ഥയിലുള്ള ഒരു വസ്തു, ഉരുകി ദ്രാവകാവസ്ഥയിലാകാതെതന്നെ വാതകാവസ്ഥയിലേക്ക്‌ മാറുന്നതിനെയാണ്‌ ഉത്പതനം എന്നു പറയുന്നത്‌.
എന്നാൽ, ജലം ഘനീഭവിച്ചുണ്ടാകുന്ന ഐസ്‌, ഉരുകി ജലമായിമാറിയതിനുശേഷമേ തിളച്ച്‌ വാതകാവസ്ഥയിൽ (നീരാവി) എത്തുകയുള്ളൂ.
ഇവിടെ അങ്ങനെയല്ല, ഡ്രൈ ഐസ്‌ ഖരാവസ്ഥയിൽനിന്നും നേരെ വാതകാവസ്ഥയിലേക്ക്‌ മാറുകയാണ്‌ ചെയ്യുന്നത്‌.
[[fr:Dioxyde de carbone#Sous forme solide]
Kk
ഡ്രൈ ക്ലീനിങ് ഇംഗ്ലീഷ് വിലാസം https://ml.wikipedia.org/wiki/Dry_cleaning ആധുനിക അജലധാവനയന്ത്രം
രാസവസ്തുക്കളുപയോഗിച്ച് യന്ത്രസഹായത്താൽ വസ്ത്രം ശുദ്ധിചെയ്യുന്ന രീതിയെ ഡ്രൈ ക്ലീനിങ് അല്ലെങ്കിൽ അജലധാവനം എന്നു വിളിക്കുന്നു.
നൈലോൺ, ടെറികോട്ടൺ, ടെറിലിൻ തുടങ്ങിയ കൃത്രിമ തുണിത്തരങ്ങളും, രോമം, പട്ട് എന്നിവയും വൃത്തിയാക്കുന്നതിന് ഡ്രൈക്ളീനിങ് സമ്പ്രദായമാണ് ഏറ്റവും അനുയോജ്യം.
1849-ൽ പാരീസിലെ ഒരു തുന്നൽക്കാരനായ ജോളിബലിൻ ആണ് ഡ്രൈക്ളീനിങ് രീതി കണ്ടുപിടിച്ചത്.
19-ആം ശതകത്തിന്റെ ഉത്തരാർധത്തിൽ ഫ്രാൻസിൽ ഒട്ടാകെയും ബ്രിട്ടനിലും (1860) ഈ സമ്പ്രദായം നിലവിൽവന്നു.
നിരന്തരമായ ഗവേഷണവും യന്ത്രസാമഗ്രികളുടെ പുരോഗതിയും ഇതിന്റെ വളർച്ചയ്ക്കു സഹായകമായി ഭവിച്ചു.
നാഫ്ത (naphtha), ഗ്യാസൊലീൻ (gasoline) മുതലായ ലായകങ്ങളാണ് ആദ്യകാലത്ത് അജലധാവനത്തിനുപയോഗിച്ചിരുന്നത്.
എന്നാൽ ഇവ എളുപ്പത്തിൽ തീപിടിക്കുന്ന വസ്തുക്കളായതുകൊണ്ട് മറ്റു രീതികളെ ആശ്രയിക്കേണ്ടിവന്നു.
1925-ൽ പെട്രോളിയത്തിൽനിന്നും ശുദ്ധിചെയ്തെടുക്കുന്ന സ്റ്റൊഡാർഡ് എന്ന ലായകം (stoddard solvent) ഉപയോഗിച്ചുതുടങ്ങി.
സുരക്ഷിതലായകം എന്നു വിശേഷിപ്പിക്കപ്പെടുന്ന മറ്റൊരു പെട്രോളിയം ഉത്പന്നവും കണ്ടുപിടിക്കപ്പെട്ടു.
അജലധാവനത്തിന് ഉപയുക്തമാക്കിയ മറ്റു ചില രാസവസ്തുക്കളാണ് കാർബൺടെട്രാക്ളോറൈഡ് (carbon tetrachloride), ട്രൈക്ളോറോ എഥിലീൻ (trichloro ethylene), പെർക്ളോറോ എഥിലീൻ (perchloroethylene) എന്നിവ.
കാർബൺ ടെട്രാക്ളോറൈഡ് വിഷപദാർഥമായതുകൊണ്ട് ഇപ്പോൾ ഉപയോഗിക്കാറില്ല.
അജലധാവനത്തിനുള്ള തുണിത്തരങ്ങൾ വിവിധരീതിയിലുള്ള പ്രവർത്തനങ്ങൾക്കു വിധേയമാക്കേണ്ടതുണ്ട്.
കറ കളയുന്നതിനും ശുചിയാക്കുന്നതിനും ഇസ്തിരി ഇടുന്നതിനും എല്ലാം പ്രത്യേക വിഭാഗങ്ങളുണ്ട്.
കറ, മറ്റ് അഴുക്കുകൾ, കീറലുകൾ എന്നിവയനുസരിച്ചു വസ്ത്രങ്ങളെ ആദ്യം തിരിഞ്ഞുമാറ്റുന്നു.
പിന്നീട് വസ്ത്രത്തിൽ ഘടിപ്പിച്ചിട്ടുള്ള ആഭരണങ്ങൾ, ബട്ടനുകൾ, മറ്റ് അലങ്കാരവസ്തുക്കൾ എന്നിവ വേർപെടുത്തുന്നു.
അതിനുശേഷം ഓരോ തുണിക്കും അടയാളം കൊടുക്കുന്നു.
നിറം, തരം, വലിപ്പം ഈ അടിസ്ഥാനത്തിൽ അവയെ വീണ്ടും ഇനംതിരിച്ച് ഓരോ ഇനവും പെട്രോളിയംപോലുള്ള ലായകങ്ങൾ നിറച്ച ഡ്രൈക്ളീനിംഗ് യന്ത്രത്തിൽ പ്രത്യേകം ഇടുന്നു.
എണ്ണ, ഗ്രീസ് മുതലായ അഴുക്കുകൾ ഈ ലായകത്തിൽ ലയിക്കും.
അലേയപദാർഥങ്ങളായ അഴുക്കുകൾ, മണ്ണ്, പൊടി, കരി മുതലായവ ലായകത്തിന്റെ സുശക്തമായ പ്രവർത്തനവും അപമാർജകങ്ങളുടെ (detergents) പ്രവർത്തനവുംകൊണ്ട് ഇളകി വസ്ത്രങ്ങൾ ശുചിയാകുന്നു.
ഇങ്ങനെ വെടിപ്പാക്കിയെടുത്ത വസ്ത്രങ്ങളെ വീണ്ടും ലായകത്തിൽ കഴുകി ശുദ്ധമാക്കിയശേഷം അപകേന്ദ്രകശക്തി (centrifugal force) ഉപയോഗിച്ച് അവയിൽ തങ്ങിനില്ക്കുന്ന ലായകാവശിഷ്ടങ്ങളെ പുറത്താക്കുന്നു.
പിന്നീട് പ്രത്യേകം നിർമിച്ചിട്ടുള്ള പെട്ടിയിൽവച്ച് ഉണക്കുമ്പോൾ ലായകത്തിന്റെ അവശേഷിച്ചിട്ടുള്ള അംശവും മാറിക്കിട്ടും.
ശുദ്ധിചെയ്തെടുത്ത വസ്ത്രങ്ങൾക്ക് ഉറപ്പും കട്ടിയും നല്കുന്നതിന് തെർമോ പ്ളാസ്റ്റിക് റെസിൻ (thermo plastic resin) കലർത്തിയ ലായകത്തിൽ ഇട്ട് വീണ്ടും പ്രവർത്തിപ്പിക്കുന്നു.
ഉപയോഗം കഴിഞ്ഞ ലായകം അരിച്ച് വീണ്ടും ഉപയുക്തമാക്കുന്നു.
കറകൾ നീക്കം ചെയ്യാൻ
കറകൾ തിരിച്ചറിയുകയും മാറ്റുകയും ചെയ്യുന്നതാണ് ഏറ്റവും സൂക്ഷ്മതവേണ്ട ജോലി.
ആഹാര പാനീയങ്ങളിൽ നിന്നും മറ്റും വസ്ത്രങ്ങളിൽ പറ്റിയ കറകൾ യഥായോഗ്യം ആവിയിൽവച്ചോ രാസപദാർഥങ്ങൾ പുരട്ടിയോ ബ്രഷ് ചെയ്തുമാറ്റുന്നു.
ഓരോ തരം തുണിക്കും പ്രത്യേകം പ്രത്യേകമായി ഏകദേശം 20 തരം അഭികർമകങ്ങൾ (reagents) ഉള്ളതിൽനിന്നും ആവശ്യമായതു തിരഞ്ഞെടുത്ത് നിർദിഷ്ടസമയം തുണിയിൽ പ്രവർത്തിപ്പിച്ച് കറനീക്കം ചെയ്യുന്നു.
അവശ്യം വേണ്ട തുന്നൽപ്പണികളും അജലധാവനത്തോടൊപ്പം ചെയ്തുകൊടുക്കാറുണ്ട്.
വസ്ത്രങ്ങൾ മടക്കി പ്രസ്സ് ചെയ്തെടുക്കുന്നതിന് പ്രത്യേകം യന്ത്രങ്ങളുണ്ട്.
ലോലമായ വസ്ത്രങ്ങൾ ഇലക്ട്രിക് തേപ്പുപെട്ടി ഉപയോഗിച്ച് ഇസ്തിരിക്കിടുകയാണ് പതിവ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡ്രൈ ക്ലീനിങ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡ്രൈപേറ്റ്സ് അർഗുട്ട ഇംഗ്ലീഷ് വിലാസം https://ml.wikipedia.org/wiki/Drypetes_arguta
പുത്രഞ്ജീവേസീ കുടുംബത്തിലെ ചെറിയ വൃക്ഷങ്ങളുടെ അല്ലെങ്കിൽ വലിയ മുൾപടർപ്പിന്റെ ഒരു ഇനമായ ഡ്രൈപേറ്റ്സ് അർഗുട്ട സാധാരണയായി വാട്ടർ അയൺപ്ലം എന്നും അറിയപ്പെടുന്നു.
ഇത് ഉഷ്ണമേഖലാ കിഴക്കൻ ആഫ്രിക്കൻ സ്വദേശിയാണ്.
1920-ൽ ഇംഗ്ലീഷ് സസ്യശാസ്ത്രജ്ഞനായ ജോൺ ഹച്ചിൻസൺ ഇത് ആദ്യമായി വിവരിച്ചത് സൈക്ലോസ്റ്റെമൻ ആർഗുട്ടസ് എന്നാണ്.
ഇത് പിന്നീട് ഡ്രൈപേറ്റ്സ് ജനുസ്സിലേക്ക് മാറ്റി.
വിവരണം അവലംബം Drypetes arguta എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡ്രെയിനേജ് ഇംഗ്ലീഷ് വിലാസം https://ml.wikipedia.org/wiki/Drainage
മലിന പദാർഥങ്ങളിൽ ലയിച്ചു ചേർന്നതോ അഴുക്കടിഞ്ഞതോ ആയ ദൂഷിത ജലത്തെ ആരോഗ്യ ശുചിത്വ പരിപാലന വ്യവസ്ഥ കളെ ബാധിക്കാത്ത അകലങ്ങളിലേക്ക് ഒഴുക്കി മാറ്റുന്നതിനുള്ള സംവിധാനങ്ങളെ പൊതുവായി സൂചിപ്പിക്കുന്ന സംജ്ഞ.
അഴുക്കു വെള്ളത്തിന്റെ സ്രോതസ്സുകൾ വൈയവസായികം, സാമൂഹിക സുരക്ഷാപരം, ഗാർഹികം തുടങ്ങിയ വിവിധ മേഖലകളിലേതാവാം.
വർത്തമാന കാലത്ത്, ഡ്രെയിനേജ് സംവിധാനത്തിലെ നിർഗമ മാധ്യമങ്ങൾ ഏറിയപങ്കും ഭൂഗർഭത്തിലാണ് വിന്യസിക്കപ്പെടുന്നത്.
മലിനജലം ശേഖരിച്ചു ശുദ്ധീകരിച്ച് പുനരുപയോഗത്തിനു യോഗ്യമാക്കുവാനുള്ള സാങ്കേതിക സംവിധാനങ്ങളും ഡ്രെയിനേജ് വ്യവസ്ഥയുടെ ഭാഗമായി മാറിക്കഴിഞ്ഞിരിക്കുന്നു.
ഭൂവിജ്ഞാനത്തിൽ 'ഡ്രെയിനേജ്' എന്ന പദം വ്യഞ്ജിപ്പി ക്കുന്നത് ഭൂപ്രതലത്തിലൂടെയും ഭൂഗർഭീയമായും പ്രവഹിക്കുന്ന മൊത്തം ജലസഞ്ചയത്തെയാണ്.
പഴയ കാലത്ത് മലിനജല നിർമാർജ്ജനത്തിന് പ്രത്യേക ക്രമീകരണങ്ങളൊന്നുമില്ലായിരുന്നു.
വിസർജ്യ പദാർഥങ്ങളെ ഭൂമികുഴിച്ചു നിക്ഷേപിക്കുകയാണ് അന്നു ചെയ്തിരുന്നത്.
ബാബിലോണിയയിലാണ് ഡ്രെയിനേജ് സംവിധാനം ആദ്യമായി (ബി.സി. 1700) നിലവിൽ വന്നതെന്നു കരുതപ്പെടുന്നു.
കളിമണ്ണു കൊണ്ടു തയ്യാറാക്കിയ കുഴലുകളിലൂടെ മലിനജലത്തെ സമീപത്തുള്ള തോടുകളിലോ നദികളിലോ എത്തിച്ചിരുന്നു.
കുഴലുകൾ പൊട്ടി അഴുക്കുവെള്ളം പരക്കുന്നത് ഒഴിവാക്കുവാൻ കുഴലുകളെ ടാർ പൂശി ഭദ്രമാക്കിയിരുന്നു.
കുളിമുറി, കക്കൂസ് തുടങ്ങിയവയിൽ രൂപപ്പെടുന്ന അഴുക്കുവെള്ളത്തെയാണ് ഇമ്മാതിരി ഒഴുക്കി മാറ്റിയിരുന്നത്.
പത്തൊമ്പതാം ശതകത്തിൽ വ്യവസായ പുരോഗതിയെ തുടർന്ന് പരമ്പരാഗത ഡ്രെയിനേജ് സംവിധാനങ്ങൾ അപര്യാപ്തമായി ഭവിച്ചു.
ഇതിനെത്തുടർന്ന് ലണ്ടൻ, പാരിസ് തുടങ്ങിയയിടങ്ങളിൽ ഡ്രെയിനേജ് ആവശ്യങ്ങൾക്കായി ഭൂഗർഭ തുരങ്കങ്ങൾ നിർമ്മിക്കപ്പെട്ടു.
ഏതെങ്കിലും നൈസർഗിക ജലധാരയെക്കൂടി ഉൾക്കൊള്ളുന്ന രീതിയിൽ ഇഷ്ടികകൊണ്ടു നിർമ്മിക്കപ്പെട്ട തുരങ്കങ്ങളാണ് ആദ്യം ഉണ്ടായത്; മലിന ജലത്തെ സുഗമമായി ഒഴുക്കിമാറ്റുന്നതിന് ജലധാരകൾ സഹായകങ്ങളായി.
പില്ക്കാലത്ത്, കുഴലുകളും പ്രത്യേകമായി നിർമ്മിക്കപ്പെട്ട കനാലുകളും വഴി, മലിനജലത്തെ ഏറ്റവും അടുത്തുള്ള ജലധാരകളിലേക്കും വൻ നദികളിലേക്കും ഒഴുക്കിക്കളയുന്ന സമ്പ്രദായം വ്യാപകമായിത്തീർന്നു.
വിഷമയവും രാസികവുമായ വ്യവസായ മാലിന്യങ്ങൾ വൻതോതിൽ കലരുന്നത്, നദീജലത്തിന്റെ കാർഷിക, സാമൂഹിക ഉപയോഗത്തിനും, നദിയുടെ നൈസർഗികമായ നിലനില്പിനു തന്നെയും വളരെയധികം ഹാനികരമാണെന്നു തെളിഞ്ഞതോടെ, വ്യവസായശാലകളിൽ രൂപപ്പെടുന്ന മലിനജലത്തെ ഒഴുക്കിക്കളയുന്നതിനുപകരം മാലിന്യ നിർമാർജ്ജനം ചെയ്യുന്നതിനും, കഴിവുള്ളിടത്തോളം പുനരുപയോഗപ്പെടുത്തുന്നതിനുമുള്ള സംവിധാനങ്ങൾ ആസൂത്രിതമായി.
ജനപ്പെരുപ്പത്തിന്റെ പശ്ചാത്തലത്തിൽ ആവാസകേന്ദ്രങ്ങൾക്കുള്ള ഡ്രെയിനേജ് സൗകര്യങ്ങൾ മെച്ചപ്പെടുത്തി സാങ്കേതികമായി വിപുലീകരിക്കേണ്ടി വന്നു.
-ത്തിന്റെ രണ്ടാം പകുതിയോടെ വ്യത്യസ്ത ആവശ്യങ്ങൾക്കിണങ്ങുന്ന വിവിധ ഇനം ഡ്രെയിനേജ് സംവിധാനങ്ങൾ സജ്ജീകരിക്കപ്പെട്ടു.
ജലസ്രോതസ്സ്, ജലത്തിന്റെ അളവ് എന്നിവയെ അവലംബിച്ച് മലിന ജലത്തിന്റെ ഘടനയിൽ വ്യത്യാസം സംഭവിക്കുന്നു.
കലർന്നു ചേർന്നിട്ടുള്ള ജൈവ മാലിന്യങ്ങളെ രാസിക ജൈവപ്രക്രിയകളിലൂടെ നിഷ്ക്രിയമാക്കുവാൻ പോന്ന ഓക്സിജന്റെ അളവ് (BOD-Biochemical Oxygen Demand), വിലയിത മാലിന്യങ്ങളുടെ തോത്, അമ്ള-ക്ഷാര സവിശേഷത, ഉൾക്കൊണ്ടിട്ടുള്ള സൂക്ഷ്മ ജീവികളുടെ സ്വഭാവം, തോത് മുതലായവ മലിന ജല ഘടനയെ സ്വാധീനിക്കുന്നു.
ഡ്രെയിനേജ് സംവിധാനത്തിലൂടെ ഒഴുകിയെത്തുന്ന മലിന ജലത്തിന്റെ BOD ക്ക് ആനുപാതികമായി നദീജലത്തിലെ ഓക്സിജന് അവശോഷണം സംഭവിക്കുന്നു.
മലിനജലം ഉൾക്കൊണ്ടു കാണുന്ന മിക്ക സൂക്ഷ്മജീവികളും മനുഷ്യരിൽ വിവിധ രോഗങ്ങൾക്കു വഴിയൊരുക്കുന്നു.
മലിന ജലത്തിലടങ്ങിയിട്ടുള്ള നൈട്രജൻ, ഫോസ്ഫറസ് യൗഗികങ്ങൾ, പായൽ പോലുള്ള ക്ഷുദ്ര സസ്യങ്ങളുടെ വളർച്ചയ്ക്ക് കാരണമാകാറുണ്ട്.
ഡ്രെയിനേജ് ജലത്തെ അവയുടെ സ്രോതസ്സിൽ നിന്ന് കുഴലുകളിലൂടെയാണ് സംഭരണ ടാങ്കിൽ എത്തിക്കുന്നത്.
കുഴലുകളെ അനുയോജ്യമായ ചരിവുമാനത്തിൽ ക്രമീകരിച്ച് ഗുരുത്വാകർഷണ പ്രഭാവത്തിലൂടെ മലിന ജലത്തെ ടാങ്കിലേക്ക് ഒഴുക്കി എത്തിക്കുന്ന രീതിയാണ് സാർവത്രികമായുള്ളത്.
കുഴലുകൾ ഘടിപ്പിക്കുവാൻ പറ്റാത്തയിടങ്ങളിൽ മലിന ജലത്തെ പമ്പു ചെയ്ത് ടാങ്കിലേക്ക് എത്തിക്കുന്നു.
മലിനജലം കുറേ സമയം കെട്ടിക്കിടക്കുമ്പോൾ അവസാദങ്ങൾ ഏറിയകൂറും ടാങ്കിൽ അടിഞ്ഞു കൂടുന്നു.
അവസാദങ്ങളുടെ മുകളിലെ സാമാന്യം തെളിഞ്ഞ വെള്ളത്തെ, മറ്റൊരു ടാങ്കിലേക്ക് ഒഴുക്കിവിട്ട് അനുയോജ്യമായ സംവിധാനത്തിലൂടെ അവശേഷിച്ച അടിവുകളേയും നീക്കം ചെയ്യുന്നു.
ക്ളോറിൻ കലർത്തൽ തുടങ്ങിയ പ്രത്യേക രാസിക പ്രക്രിയകൾ വഴി ജലത്തിലെ സൂക്ഷ്മജീവികളെ നശിപ്പിക്കാം.
പരന്ന, കൃത്രിമ തടാകങ്ങളിൽ ശേഖരിച്ച ഡ്രെയിനേജ് ജലത്തിലൂടെ, യാന്ത്രിക രീതിയിൽ വായു കടത്തി വിടുന്നതിലൂടെ സൂക്ഷ്മജീവികളെ ഒരളവ് നശിപ്പിക്കാനാകും.
ജലത്തിൽ സൂര്യ താപം ഏല്ക്കുന്നതോടെ ആൽഗെ തുടങ്ങിയ ക്ഷുദ്ര സസ്യങ്ങൾ നിർമാർജ്ജനം ചെയ്യപ്പെടുന്നു.
അവലംബം അധിക വായനക്ക് പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡ്രെയിനേജ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡ്രേക്ക്
ഒരു കനേഡിയൻ റാപ്പറും ഗായകനും ഗാനരചയിതാവുമാണ് ഡ്രേക്ക് (ജനനം ഒക്ടോബർ 24, 1986) ജനപ്രിയ സംഗീതത്തിലെ ഒരു പ്രമുഖ വ്യക്തിയായ ഡ്രേക്കിന് ടൊറന്റോ ശബ്ദത്തെ സംഗീത വ്യവസായത്തിലേക്ക് ജനപ്രിയമാക്കിയതിന്റെ വലിയ പങ്കുണ്ട് .
2000-ൽ ടീൻ ഡ്രാമാ ടെലിവിഷൻ പരമ്പരയായ ഡെഗ്രാസി: ദി നെക്സ്റ്റ് ജനറേഷൻ ൽ അഭിനേതാവായി തുടങ്ങിയ ഇദ്ദേഹം പ്രേക്ഷക പ്രീതി നേടി.
സംഗീതരംഗത്ത് തുടരാനാഗ്രഹിച്ച ഇദ്ദേഹം 2007-ൽ തന്റെ ആദ്യ മിക്സ്‌റ്റേപ്പ് റൂം ഫോർ ഇംപ്രൂവ്‌മെന്റ് പുറത്തിറക്കിയതിന് ശേഷം പരമ്പര ഉപേക്ഷിച്ചു.
2009  ജൂണിൽ യംഗ് മണി എന്റർടൈൻമെന്റിൽ ഒപ്പുവെക്കുന്നതിനുമുമ്പ് അദ്ദേഹം കംബാക്ക് സീസൺ , സോ ഫാർ ഗോൺ എന്നീ രണ്ട് സ്വതന്ത്ര പ്രോജക്ടുകൾ പുറത്തിറക്കി.
ഡ്രേക്ക്സ്റ്റെയ്ൽ ഇംഗ്ലീഷ് വിലാസം https://ml.wikipedia.org/wiki/Drakestail
ഒരു താറാവിനെക്കുറിച്ചുള്ള ഒരു ഫ്രഞ്ച് യക്ഷിക്കഥയാണ് ക്വാക്ക്ലിംഗ് എന്നും അറിയപ്പെടുന്ന ഡ്രേക്ക്സ്റ്റെയ്ൽ .
ആവർത്തനമാണ് ഇതിവൃത്തത്തിന് പിന്നിലെ യുക്തിയുടെ ഭൂരിഭാഗവും രൂപപ്പെടുത്തുന്നത്.
കഥ മറ്റ് നാടോടി കഥകൾക്കും യക്ഷിക്കഥകൾക്കും സമാനമാണ്.
അവിടെ നായകൻ നിരവധി സഹായികളെ (അല്ലെങ്കിൽ ചിലപ്പോൾ ഇനങ്ങളോ കഴിവുകളോ) കണ്ടെത്തി കൃത്യമായ ക്രമത്തിൽ അവ ഉപയോഗിക്കുന്നു.
1888-ൽ ചാൾസ് മറെൽ എഴുതിയ അഫെൻഷ്വാൻസ് എറ്റ് സെറ്റേര എന്ന പുസ്തകത്തിൽ ഡ്രെക്‌സ്റ്റെയിലിന്റെ യഥാർത്ഥ പതിപ്പ് ബൗട്ട്-ഡി-കാനർഡ് എന്ന പേരിൽ ഫ്രഞ്ച് ഭാഷയിൽ പ്രസിദ്ധീകരിച്ചു.
1890-ൽ ഇത് ആൻഡ്രൂ ലാങ് എഴുതിയ റെഡ് ഫെയറി ബുക്കിൽ ഇംഗ്ലീഷിലേക്ക് വിവർത്തനം ചെയ്തു.
ഈ കഥ Drakesbill and his Friends എന്ന പേരിൽ വിവർത്തനം ചെയ്യപ്പെടുകയും Fairy stories my children love best of all എന്ന സമാഹാരത്തിൽ പ്രസിദ്ധീകരിക്കുകയും ചെയ്തു.
ഫോക്ക്‌ലോർ പണ്ഡിതനായ സ്റ്റിത്ത് തോംസൺ പറയുന്നതനുസരിച്ച്, ഈ കഥ ആർനെ-തോംസൺ-ഉതർ ഇൻഡക്‌സിൽ പെടുന്ന കഥാ തരം ATU 715, "ഹാഫ്-ചിക്ക്" (അതിന്റെ ഫ്രഞ്ച് നാമമായ "ഡെമി-കോക്ക്" എന്നും അറിയപ്പെടുന്നു) ആണ്.
ഈ പേര് പ്രധാന കഥാപാത്രത്തെ സൂചിപ്പിക്കുന്നു.
തികഞ്ഞ ഒരു പൂവൻകോഴി സുഹൃത്തുക്കളുമായി അവൻ കണ്ടറിയുന്ന ഹാസ്യ സാഹസികതകളും.
ഫ്രഞ്ച് ഫോക്ലോറിസ്റ്റായ പോൾ ഡെലറൂ ഫ്രാൻസിൽ അതിന്റെ വലിയ പ്രശസ്തി രേഖപ്പെടുത്തി.
എന്നാൽ ഈ കഥ യൂറോപ്പിലും തുർക്കിയിലും "പ്രസിദ്ധമാണ്" എന്ന് അഭിപ്രായപ്പെട്ടു.
ഫോക്ലോറിസ്റ്റായ ജോനാസ് ബാലിസ് (lt), 1936-ൽ ലിത്വാനിയൻ നാടോടിക്കഥകളെക്കുറിച്ചുള്ള തന്റെ വിശകലനത്തിൽ, അതുവരെ ലഭ്യമായ 41 വകഭേദങ്ങൾ റിപ്പോർട്ട് ചെയ്തു.
ആവർത്തനത്തിന്റെ അപ്പീൽ
മുതിർന്നവർക്ക് അത്തരം കഥകൾ മടുപ്പിക്കുന്നതായി തോന്നിയേക്കാം (സംഭവിക്കാൻ പോകുന്ന കാര്യങ്ങൾ നമുക്ക് എളുപ്പത്തിൽ സംയോജിപ്പിക്കാൻ കഴിയും), കുട്ടികൾ ആവർത്തിച്ചുള്ള കഥകളെ ആരാധിക്കുന്നു, കാരണം അവർക്ക് വരികൾ കൂടുതൽ എളുപ്പത്തിൽ ഓർമ്മിക്കാനും ആവർത്തിക്കാനും കഴിയും.
ഇത് ഇടപെടൽ അനുവദിക്കുകയും പ്ലോട്ട് പുരോഗതിക്കായി ശക്തമായ ഒരു ചട്ടക്കൂട് നിർമ്മിക്കുകയും ചെയ്യുന്നു അവലംബം ഉറവിടങ്ങൾ Quackling Online .
File retrieved 1-10-2007.
The Red Fairy Book by Andrew Lang (on Project Gutenberg)
ഡ്രൈ റ്റോർറ്റൂഗാസ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Dry_Tortugas_National_Park
അമേരിക്കൻ ഐക്യനാടുകളിലെ ഫ്ലോറിഡ സംസ്ഥാനത്തിൽ മെക്സിക്കോ ഉൾക്കടലിലായി സ്ഥിതിചെയ്യുന്ന ഒരു ദേശീയോദ്യാനമാണ് ഡൈ റ്റോർറ്റൂഗാസ് ദേശീയോദ്യാനം (ഇംഗ്ലീഷ്: Dry Tortugas National Park ).
ജെഫ്ഫേഴ്സൺ കോട്ടയും , ഏഴ് ഡൈ റ്റോർറ്റൂഗാസ് ദ്വീപുകളും ചേരുന്നതാണ് ഈ ദേശീയോദ്യാനം.
അവലംബം പുറത്തേക്കുള്ള കണ്ണികൾ ഡ്രൈ റ്റോർറ്റൂഗാസ് ദേശീയോദ്യാനം വിക്കിപീഡിയയുടെ സഹോദര സംരംഭങ്ങളിൽ Travel ഗൈഡ് വിക്കിവൊയേജിൽനിന്ന് ഡ്രൈ റ്റോർറ്റൂഗാസ് ദേശീയോദ്യാനം എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Dry Tortugas National Park
ഡ്രേക്ക് സമവാക്യം ഇംഗ്ലീഷ് വിലാസം https://ml.wikipedia.org/wiki/Drake_equation
ഒരു ഗാലക്സിയിൽ ജീവൻ ഉണ്ടാവാൻ സാദ്ധ്യതയുള്ള ഗ്രഹങ്ങളുള്ള നക്ഷത്രയൂഥങ്ങളുടെ എണ്ണം കണക്കാക്കുവാൻ ഉപയോഗിക്കുന്ന ലളിതമായ ഒരു സമവാക്യം ആണു് ഡ്രേക്ക് സമവാക്യം (Drake equation) .
ജ്യോതിശാസ്ത്രജ്ഞനായ ഫ്രാങ്ക് ഡ്രേക്കാണു് ഈ സമവാക്യം സൃഷ്ടിച്ചെടുത്തതു്‍.
അന്യഗ്രഹജീവികളെ തേടിയുള്ള തെരച്ചലിനുള്ള അനുമാനങ്ങൾക്ക് ഈ സമവാക്യം ഉപയോഗിക്കപ്പെടുന്നു.
ശാസ്ത്രീയമായ അനുമാനങ്ങളിലൂടെ നിർദ്ധാരണം ചെയ്തെടുക്കാനോ മറ്റോ കഴിയാത്തതിനാൽ ഇതു് വളരെ വിവാദം സൃഷ്ടിച്ച ഒരു സമവാക്യം ആണു്.
ഡ്രേക്ക് സമവാക്യം ഇപ്രകാരം ആണു: N = R ∗ × f p × n e × f ℓ × f i × f c × L {\displaystyle N=R^{\ast }\times f_{p}\times n_{e}\times f_{\ell }\times f_{i}\times f_{c}\times L\!
ഇതിലെ ഓരോ ഗണത്തിന്റേയും വിശദീകരണം ഇനി പറയും പ്രകാരമാണു: N ഒരു ഗാലക്സിയിൽ ജീവനുണ്ടാവാൻ സാദ്ധ്യതയുള്ള ഗ്രഹങ്ങളുടെ എണ്ണം.
R * ഗാലക്സിയിൽ പുതുനക്ഷത്രങ്ങൾ പിറക്കുന്നതിന്റെ തോത്.
(പ്രതിവർഷത്തിൽ എത്ര നക്ഷത്രം എന്ന തോതിൽ) f p ഗ്രഹങ്ങള്ള നക്ഷത്രങ്ങളുടെ ശതമാനം n e ഗ്രഹങ്ങള്ള നക്ഷത്രങ്ങളിൽ, ഭൂമിയെപോലെ ജീവൻ നിലനിർത്താൻ സാഹചര്യം ഉള്ള ഗ്രഹങ്ങളുടെ ശരാശരി എണ്ണം f ℓ ജീവൻ നിലനിർത്താൻ സാഹചര്യമുള്ള ഗ്രഹങ്ങളിൽ ജീവൻ ഉടലെടുത്തതിന്റെ ശതമാനം f i ജീവൻ നിലനിർത്താൻ സാഹചര്യമുള്ള ഗ്രഹങ്ങളിൽ ബൗദ്ധികമായി പരിണമിച്ച ജീവികളുള്ള ഗ്രഹങ്ങളുടെ ശതമാനം f c ജീവൻ നിലനിർത്താൻ സാഹചര്യം ഉള്ള ഗ്രഹങ്ങളിൽ ബൗദ്ധികമായി പരിണമിക്കുകയും മറ്റൊരു ഗ്രഹവുമായി ആശയവിനിമയം നടത്താൻ ആവശ്യമായ സാങ്കേതികവളർച്ച കൈവരിക്കുകയും ചെയ്ത ജീവികളുള്ള ഗ്രഹങ്ങളുടെ എണ്ണം L മറ്റൊരു ഗ്രഹവുമായി ആശയവിനിമയം നടത്താൻ ആവശ്യമായ സാങ്കേതികവളർച്ച കൈവരിക്കുകയും ആ ആശയം വിനിമയം നിലനിൽക്കുകയും ചെയ്യുന്ന പരമാവധി ദൈർഘ്യം(വർഷത്തിൽ) വിമർശനം
ഡ്രേക്ക് സമവാക്യത്തിലെ ഗണങ്ങൾക്ക് വിവിധതരത്തിലുള്ള മൂല്യങ്ങൾ ഉപയോഗിച്ച് പല ഉത്തരങ്ങളിൽ എത്താം.
അതിനാൽ തന്നെ ഈ സമവാക്യത്തിനു് ശാസ്ത്രീയത ഇല്ലെന്നും ഡ്രേക്ക് സമവാക്യവും അതിനെ ചുറ്റിപറ്റിയുള്ള പഠനങ്ങളും കപടശാസ്ത്രമാണെന്നും വാദിക്കുന്നവരുണ്ട്.
ഒരു ഗാലക്സിയിൽ ഒരു നക്ഷത്രയൂഥത്തിനു മാത്രമേ ഭൂമിയെപ്പോലെയുള്ള ഗ്രഹം ഉളവാകാനുള്ള സാഹചര്യം കൈവരിക്കാൻ പറ്റൂ എന്നും, ആകാശഗംഗ ഗാലക്സിയിൽ അതു നമ്മളായതു കൊണ്ട് ഇനി നമ്മുടെ ഗാലക്സിയിൽ അന്യഗ്രഹജീവികളെ തെരയുന്നതിൽ കാര്യമില്ല എന്നും വാദിക്കുന്ന ചില ശാസ്ത്രജ്ഞന്മാർ ഉണ്ട്.
ഡ്രെസ്ഡെൻ Historic city centre with main sights
ജർമനിയിലെ സാക്സണിയുടെ തലസ്ഥാനവും ലീപ്സിഗ് കഴിഞ്ഞാൽ സാക്സണിയിലെ ഏറ്റവും വലിയ രണ്ടാമത്തെ നഗരവുമാണ് ഡ്രെസ്ഡെൻ .
( Dresden ജർമ്മൻ ഉച്ചാരണം: [ˈdʁeːsdn̩] ( listen ) ; Upper and Lower Sorbian : Drježdźany , ചെക്ക് : Drážďany , Polish : Drezno ) .
എൽബ് നദിയുടെ തീരത്തായി ചെക്ക് റിപബ്ലിക്കുമായുള്ള .
അതിർത്തിക്ക് സമീപമായാണ് ഈ നഗരം സ്ഥിതിചെയ്യുന്നത്.
ഡ്രെസ്ഡെൻ - Dresden Panorama Residenz Schlossplatz Kunstakademie Zwinger Zwinger Hofkirche Russische Kirche Postplatz Schloss Pillnitz അവലംബം
ഡ്രൈഡോക്ക് ഇംഗ്ലീഷ് വിലാസം https://ml.wikipedia.org/wiki/Drydock അന്തർവാഹിനി ഡ്രൈഡോക്കിൽ
കപ്പലുകളുടെ അടിവശത്തോ ആ ഭാഗത്തുള്ള യന്ത്രസമുച്ച യങ്ങളിലോ ചോർച്ചയോ മറ്റു തകരാറുകളോ ഉണ്ടാകുമ്പോൾ അവയെ കരയിലേക്കു കയറ്റിവച്ച് സൗകര്യപൂർവം അറ്റകുറ്റപ്പണികൾ നിർവഹിക്കുന്നതിനുള്ള ചട്ടക്കൂടിനെ മൊത്തത്തിൽ ഡ്രൈഡോക് എന്നു പറയുന്നു .
കപ്പലുകളെ നിശ്ചിത ഇടവേളകളിൽ ഡ്രൈഡോക്കിങ്ങിനു വിധേയമാക്കേണ്ടതുണ്ട്.
നിരന്തരമുള്ള ജലസ്പർശത്തിലൂടെ അടിഭാഗത്തു പറ്റിപ്പിടിക്കുന്ന പായൽ തുടങ്ങിയ ജൈവ വസ്തുക്കളെ നീക്കം ചെയ്യുക, ദ്രവിച്ചു തുടങ്ങുന്ന ലോഹഭാഗങ്ങൾ മാറ്റി പുതിയവ ഉറപ്പിക്കുക, പ്രൊപ്പെല്ലെർ, ഷാഫ്റ്റുകൾ, റഡ്ഡറുകൾ എന്നിവയിലെ കേടുപാടുകൾ തീർക്കുക, ആവശ്യമെങ്കിൽ അടിഭാഗത്തിന്റെ ആകൃതിക്ക് മാറ്റം വരുത്തുക മുതലായവയ്ക്ക് ഡ്രൈഡോക്കിങ് നടത്തുന്നു.
ഡ്രൈഡോക്കുകളുടെ സംവിധാനങ്ങൾ പോളണ്ടിലെ ഒരു ഡ്രൈഡോക് ഫ്ലോട്ടിങ് ഡ്രൈഡോക്
കപ്പലിന്റെ കേവുഭാരം, ഡ്രൈഡോക്കിങ്ങിനുള്ള യന്ത്ര സൗകര്യം എന്നിവയുടെ അടിസ്ഥാനത്തിൽ നാലിനം ഡ്രൈഡോക്കുകൾ പ്രയോഗത്തിലുണ്ട്: കടൽപ്പാളം, (marine railway) പ്ലവ-നൗകാഗാരം ഗ്രേവിങ് ഡോക് യന്ത്രോത്ഥാപക ഡോക്.
കടൽപ്പാളം
(marine railway)
ഉരുക്കും തടിയും കൊണ്ടു പണിത ഒരു ചട്ടക്കൂടാണ് കടൽ പ്പാളം.
റോളറുകളും മറ്റും ഉപയോഗിച്ച് കപ്പലിനെ ഇതിലേക്ക് തളളിനീക്കി ഉറപ്പിച്ചശേഷം ചട്ടക്കൂടിനെ ചരിഞ്ഞ പ്രതലത്തിലൂടെ വലിച്ച് കരയിൽ കയറ്റുന്നു.
ഇങ്ങനെ ചെയ്യുമ്പോൾ കപ്പലിന്റെ താഴത്തെ അറകളിൽ കെട്ടിനിൽക്കുന്ന വെള്ളം ചട്ടക്കൂടിന്റെ അഴികൾക്കിടയിലൂടെ വാർന്നുപോകുന്നു.
ഏറ്റവും ചെലവു കുറഞ്ഞ രീതിയാണിത്.
പ്ലവക-നൗകാഗാരം
ഉരുക്ക്, പ്രബലിത കോൺക്രീറ്റ് എന്നിവകൊണ്ട് പണിത ചെറിയ ഘടകങ്ങളെ വിജാഗിരി പോലുള്ള ഒരു സംവിധാനത്തിലൂടെ പരസ്പരം ബന്ധിപ്പിച്ചാണ് പ്ലവ-നൗകാഗാരം നിർമ്മിക്കുന്നത്.
വേണ്ടത്ര ആഴമുള്ള എവിടേയും ഇതുപയോഗിക്കാം.
അറ്റകുറ്റപ്പണികൾക്കു വിധേയമാക്കേണ്ട ഭാഗങ്ങളെ അഴിച്ചെടുത്ത് പണിയാനാകുമെന്നത് മറ്റൊരു പ്രത്യേകതയാണ്.
ഗ്രേവിങ് ഡോക്
കിടങ്ങു രൂപത്തിൽ പണിതതാണ് ഗ്രേവിങ് ഡോക്.
മൂന്നു വശത്തും അടച്ചുകെട്ടും ഒരു വശത്തു തുറക്കാവുന്ന വാതിൽ ക്രമീകരണവും ഇതിലുണ്ട്.
ഉരുക്ക്, തടി, കട്ടിയേറിയ കോൺക്രീറ്റ് എന്നിവയിൽ ഏതുകൊണ്ടും ഇത് നിർമ്മിക്കാം.
ഗ്രേവിങ് ഡോക്കിൽ ജലം നിറയ്ക്കുന്നതോടെ കപ്പൽ ഉള്ളിലേക്കു കടത്തുന്നു.
ജലം പുറത്തേക്കൊഴുക്കിയ ശേഷം അറ്റകുറ്റപ്പണികൾ ചെയ്യുന്നു.
ഡോക്കിൽ വീണ്ടും ജലം നിറച്ച് കപ്പൽ പുറത്തേക്കെടുക്കുന്നു.
ഗ്രേവിങ് ഡോക് നിർമ്മാണത്തിന് ഭാരിച്ച ചെലവുവരാറുണ്ട്.
എന്നാൽ അറ്റകുറ്റപ്പണികൾക്കുള്ള ചെലവ് താരതമ്യേന കുറവായിരിക്കും.
യന്ത്രോത്ഥാപക ഡോക്
ഡോക്കിൽ ഉറപ്പിച്ച കപ്പലിനെ ഒന്നായിത്തന്നെ യന്ത്രസഹാ യത്താൽ ഉയർത്തി അടിഭാഗത്തെ അറ്റകുറ്റപ്പണികൾ നിർവഹി ക്കാവുന്ന സംവിധാനമാണ് യന്ത്രോത്ഥാപക ഡോക്.
അവലംബം ↑ {{ cite web }} :  CS1 maint: bot: original URL status unknown ( link ) പുറത്തേക്കുള്ള കണ്ണികൾ http://www.drydocks.gov.ae/en/default.aspx http://floatingdrydock.com/ http://www.marine-knowledge.com/naval_architecture/what-is-dry-dock.html Archived 2011-12-31 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡ്രൈഡോക്കിങ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജെ.ബി. കൃപലാനി ഇംഗ്ലീഷ് വിലാസം https://ml.wikipedia.org/wiki/J.
_Kripalani
ആചാര്യ കൃപലാനി എന്നറിയപ്പെടുന്ന ജീവത്റാം ഭഗവൻദാസ് കൃപലാനി (11 നവംബർ 1888 – 19 മാർച്ച് 1982), സ്വാതന്ത്ര്യസമര സേനാനിയും , പ്രശസ്ത രാഷ്ട്രീയ പ്രവർത്തകനുമാണ്.
ഇന്ത്യയ്ക്ക് സ്വാതന്ത്ര്യം ലഭിക്കുമ്പോൾ കോൺഗ്രസിന്റെ പ്രസിഡന്റായിരുന്നു.
ഭാവി ഇന്ത്യൻ പ്രധാനമന്ത്രിയെ തെരഞ്ഞടുക്കുന്ന വേളയിൽ വല്ലഭ് ഭായ് പട്ടേലിനു ശേഷം ഏറ്റവും കൂടുതൽ വോട്ട് നേടിയത് കൃപലാനിയായിരുന്നു.
ജെ.ബി.എൽ
യുണൈറ്റഡ് സ്റ്റേറ്റ്സിലെ കാലിഫോർണിയയിലെ ലോസ് ഏഞ്ചൽസിൽ ആസ്ഥാനമായി പ്രവർത്തിക്കുന്ന ഒരു അമേരിക്കൻ ഓഡിയോ ഉപകരണ നിർമ്മാതാവാണ് JBL .
JBL ഉപഭോക്തൃ വീടിനും പ്രൊഫഷണൽ മാർക്കറ്റിനും സേവനം നൽകുന്നു.
പ്രൊഫഷണൽ മാർക്കറ്റിൽ സ്റ്റുഡിയോകൾ, ഇൻസ്റ്റാൾ ചെയ്ത/ടൂർ/പോർട്ടബിൾ ശബ്ദം, കാറുകൾ, സംഗീത നിർമ്മാണം, ഡിജെ, സിനിമാ മാർക്കറ്റുകൾ തുടങ്ങിയവ ഉൾപ്പെടുന്നു.
സാംസങ് ഇലക്‌ട്രോണിക്‌സിന്റെ ഒരു സ്വതന്ത്ര ഉപസ്ഥാപനമായ ഹർമാൻ ഇന്റർനാഷണലിന്റെ ഉടമസ്ഥതയിലുള്ളതാണ് ജെബിഎൽ.
ജെബിഎൽ സ്ഥാപിച്ചത് അമേരിക്കൻ ഓഡിയോ എഞ്ചിനീയറും ലൗഡ്‌സ്പീക്കർ ഡിസൈനറുമായ ജെയിംസ് ബുള്ളഫ് ലാൻസിംഗാണ് (1902-1949) അദ്ദേഹത്തിന്റെ പേരിലുള്ള രണ്ട് ഓഡിയോ കമ്പനികൾ പ്രശസ്തമാണ് ആൾടെക് ലാൻസിങും, ജെബിഎലും.
ജെ.പി. പ്രജിത്ത് ഇംഗ്ലീഷ് വിലാസം https://ml.wikipedia.org/wiki/J.
P._Prijith
വൈദിക സാഹിത്യത്തിനുള്ള 2013 ലെ കേരള സാഹിത്യ അക്കാദമി കെ.ആർ. നമ്പൂതിരി എൻഡോവ്മെന്റ് അവാർഡ്   നേടിയ എഴുത്തുകാരനാണ് ജെ.പി. പ്രജിത്ത് .
തന്ത്രസാഹിത്യം എന്ന വൈദിക സാഹിത്യ കൃതിക്കായിരുന്നു പുരസ്കാരം.
കൃതികൾ തന്ത്രസാഹിത്യം പുരസ്കാരങ്ങൾ വൈദിക സാഹിത്യത്തിനുള്ള 2013 ലെ കേരള സാഹിത്യ അക്കാദമി കെ.ആർ. നമ്പൂതിരി എൻഡോവ്മെന്റ് അവാർഡ് അവലംബം ↑
ജെ.പി. സുബ്രഹ്മണ്യ അയ്യർ ഇംഗ്ലീഷ് വിലാസം https://ml.wikipedia.org/wiki/J.
_Subramonya_Iyer
ഇരുപതാം നൂറ്റാണ്ടിന്റെ തുടക്കത്തിൽ, വെള്ളം എടുത്ത ശേഷം കൈ വിട്ടാൽ സ്വയം അടയുന്ന തരം വാട്ടർ ടാപ്പ് ആയ ജെയ്സൺ വാട്ടർ ടാപ്പ് (വേസ്റ്റ് നോട്ട് വാട്ടർ ടാപ്പ് എന്നും അറിയപ്പെടുന്നു) കണ്ടെത്തിയ വ്യക്തിയാണ് ജെ.പി. സുബ്രഹ്മണ്യ അയ്യർ .
തിരുവിതാംകൂർ-കൊച്ചി സംസ്ഥാനത്ത് ഇൻഷുറൻസ് ഓഫീസറായി സേവനമനുഷ്ഠിച്ച കാലത്ത് റോഡ് സൈഡ് വാട്ടർ ടാപ്പുകൾ കൃത്യമായി അടക്കാത്തത് മൂലം വെള്ളം പാഴായിപ്പോകുന്നത് ശ്രദ്ധയിൽപ്പെട്ട സുബ്രഹ്മണ്യ അയ്യർ സുഹൃത്തുക്കളായ എഞ്ചിനീയർമാരായ ശ്രീ രാജംഗം (ദക്ഷിണേന്ത്യൻ റെയിൽ‌വേയുടെ ഡെപ്യൂട്ടി ചീഫ് മെക്കാനിക്കൽ എഞ്ചിനീയർ), എസ്.എൽ. നാരായണൻ എന്നിവരുടെ സഹായത്തോടെ സ്വയം അടയുന്ന ടാപ്പ് വികസിപ്പിച്ചു.
ആ കണ്ടുപിടുത്തത്തിന് അദ്ദേഹം പേറ്റന്റ് നേടി, പിന്നീട് അത് കൂടുതൽ മെച്ചപ്പെടുത്തി ആ മെച്ചപ്പെട്ട ടാപ്പ് പതിപ്പിനും പേറ്റന്റ് നേടി.
ജെയ്‌സൺ വാട്ടർ ടാപ്പുകൾ വരുന്നതിനുമുമ്പ് ഒരു ക്രൂഡ് സെൽഫ് ക്ലോസിംഗ് വാട്ടർ ടാപ്പ് ഉണ്ടായിരുന്നോ എന്ന് ഇനിയും വ്യക്തമല്ല.
ഇന്ത്യൻ ഉപഭൂഖണ്ഡത്തിലുടനീളം വളരെ പ്രചാരത്തിലുണ്ടായിരുന്ന അദ്ദേഹത്തിന്റെ ടാപ്പ് ഇന്ത്യൻ റെയിൽ‌വേ നടത്തുന്ന മിക്ക പരമ്പരാഗത റെയിൽ‌വേ സ്റ്റേഷനുകളിലും ട്രെയിനുകളിലും ഇപ്പോഴും കാണപ്പെടുന്നു.
അയ്യർ ഇന്നത്തെ തിരുവനന്തപുരം ജില്ലയിലെ കരമനയിൽ ഒരു ഫാക്ടറി സ്ഥാപിച്ച് വൻതോതിൽ ടാപ്പ് നിർമ്മാണം ആരംഭിച്ചു എങ്കിലും തൊഴിലാളി യൂണിയൻ പ്രശ്ന്ങ്ങളെത്തുടർന്ന് നിർമ്മാണശാല പിന്നീട് കോയമ്പത്തൂരിലേക്ക് മാറ്റി.
ജെ.ബി.എസ്. ഹാൽഡേൻ ഇംഗ്ലീഷ് വിലാസം https://ml.wikipedia.org/wiki/J.
B.S._Haldane
ഒരു ബ്രിട്ടിഷ് പരിണാമജൈവശാസ്ത്രജ്ഞനും (evolutionary biologist) ജനിതകശാസ്ത്രജ്ഞനുമായിരുന്നു (geneticist) ജെ.ബി.എസ്. ഹാൽഡേൻ (John Burdon Sanderson Haldane, 1892 – 1964).
റിച്ചഡ് ഡോകിൻസ് (Richard Dawkins) തന്റെ "സ്വാർത്ഥമായ ജീൻ" (Selfish Gene) എന്ന ഗ്രന്ഥത്തിലൂടെ പ്രശസ്തമാക്കിയ നവഡാർവീനിയൻ ചിന്തകൾ (Neo-Darwinian thought) വികസിപ്പിക്കുന്നതിൽ പ്രമുഖ പങ്കു വഹിച്ച വ്യക്തി എന്നു് പൊതുവെ അംഗീകരിക്കപ്പെട്ട ശാസ്ത്രജ്ഞനാണു്.
വളരെ ഉറച്ച മാർക്സിസ്റ്റുകാരനായിരുന്ന അദ്ദേഹം സൂയസ് കനാൽ പ്രശ്നത്തിൽ ബ്രിട്ടൻ എടുത്ത നിലപാടിൽ പ്രതിഷേധിച്ചു് ബ്രിട്ടൻ വിട്ടു് ഇന്ത്യയിലെത്തി ഇന്ത്യൻ പൌരത്വം സ്വീകരിച്ചു.
റൊണാൾഡ് ഫിഷർ (Ronald Fisher),സെവാൾ റൈറ്റ് (Sewall Wright) എന്നിവരോടൊപ്പം സമൂഹജനിതകശാസ്ത്രത്തിന്റെ (Population Genetics) ഉപജ്ഞാതാവായി ഹാൽഡേൻ  കണക്കാക്കപ്പെടുന്നു.
ഓക്സ്‌ഫഡിൽ മനഃശാസ്ത്രജ്ഞനായിരുന്ന, സ്ക്കോട്ടിഷ് പ്രഭുകുടുംബത്തിൽപ്പെട്ട ജോൺ സ്ക്കോട്ട് ഹാൽഡേനിന്റെയും (John Scott Haldane) ലൂയിസ കാതലീൻ ഹാൽഡേനിന്റെയും (Louisa Kathleen Haldane) പുത്രനായാണു് ജോൺ പിറക്കുന്നതു്.
അദ്ദേഹത്തിന്റെ പിതാവു് ശാസ്ത്രജ്ഞനും തത്ത്വചിന്തകനും പുരോഗമനവാദിയുമായിരുന്നു.
മാതാവാകട്ടെ രാഷ്ട്രീയമായി യാഥാസ്ഥിതികയും.
1919നും 1920നുമിടയ്ക്കു് ജോൺ ഓക്സ്‌ഫഡിലെ ന്യൂ കോളജിൽ ഫെല്ലൊ ആയിരുന്നു.
അതിനുശേഷം കേംബ്രിജ് സർവ്വകലാശാലയിലെ ട്രിനിറ്റി കോളജിലേക്കു് മാറി.
അവിടെ ജൈവരസതന്ത്രത്തിൽ (Biochemistry) റീഡറായി 1932 വരെ പഠിപ്പിച്ചു.
അവിടെയുണ്ടായിരുന്ന കാലം ഹാൽഡേൻ എൻസൈമുകളിലും (enzymes) ജനിതകശാസ്ത്രത്തിന്റെ ഗണിതശാസ്ത്രവശങ്ങളിലുമാണു് (mathematical genetics) ശ്രദ്ധ കേന്ദ്രീകരിച്ചതു്.
അവലംബം പുറത്തേക്കുള്ള കണ്ണികൾ ജെ.ബി.എസ്. ഹാൽഡേൻ ജീവചരിത്രക്കുറിപ്പ് , ലൂക്ക സയൻസ് പോർട്ടൽ
ജെ.സി. കുമാരപ്പ
ഒരു ഇന്ത്യൻ സാമ്പത്തിക ശാസ്ത്രജ്ഞനും മഹാത്മാഗാന്ധിയുടെ അടുത്ത അനുയായിയുമായിരുന്നു ജെ സി കുമാരപ്പ (ജനനം ജോസഫ് ചെല്ലദുരൈ കൊർണേലിയസ് ) (4 ജനുവരി 1892 - 30 ജനുവരി 1960).
ഗ്രാമീണ സാമ്പത്തിക വികസന സിദ്ധാന്തങ്ങളുടെ തുടക്കക്കാരനായ കുമാരപ്പ ഗാന്ധിസത്തെ അടിസ്ഥാനമാക്കിയുള്ള സാമ്പത്തിക സിദ്ധാന്തങ്ങൾ വികസിപ്പിച്ചതിന് ബഹുമാനിക്കപ്പെടുന്നു.
- സാമ്പത്തിക ചിന്തയുടെ ഒരു വിഭാഗമായ "ഗാന്ധിയൻ സാമ്പത്തികശാസ്ത്രം " ഇദ്ദേഹം അവതരിപ്പിച്ചു.
1892 ജനുവരി 4-ൽ തഞ്ചാവൂരിൽ , ഇന്നത്തെ തമിഴ്നാട് സംസ്ഥാനത്തിലെ ക്രിസ്തീയ കുടുംബത്തിൽ ആണു ജോസഫ്  ചെല്ലാദുരൈ കുമരപ്പ ജനിച്ചത്.
പൊതുമരാമത്ത് ഉദ്യോഗസ്ഥനായ സോളമൻ ദൊരൈസാമി കൊർണേലിയസിന്റെയും എസ്തർ രാജനായകത്തിന്റെയും ആറാമത്തെ കുട്ടിയായിരുന്നു അദ്ദേഹം.
മദ്രാസ് ക്രിസ്ത്യൻ കോളേജിലെ പ്രശസ്ത പ്രിൻസിപ്പലായ വില്യം മില്ലറുടെ മഹാനായ ആൺകുട്ടികളിൽ ഒരാളായ എസ്ഡി കൊർണേലിയസ് തന്റെ വിശിഷ്ട പുത്രന്മാരായ ജെസി കോർണേലിയസ്, ബെഞ്ചമിൻ കൊർണേലിയസ് എന്നിവരെ ഡോവ്‌ടൺ സ്കൂളിലേക്കും പിന്നീട് മദ്രാസ് ക്രിസ്ത്യൻ കോളേജിലേക്കും അയച്ചു.
ഗാന്ധിയുടെ അനുയായികളായതിനുശേഷം, ഈ രണ്ട് സഹോദരന്മാരും അവരുടെ മുത്തച്ഛന്റെ പേര് - കുമാരപ്പയെ സ്വീകരിച്ചു, കുമാരപ്പ സഹോദരന്മാർ എന്ന് വാഴ്ത്തപ്പെട്ടു.
(ജീവചരിത്ര വിശദാംശങ്ങൾക്ക്, ഗാന്ധിയൻ കുരിശുയുദ്ധം കാണുക: ഡോ. ജെ.സി. കുമാരപ്പയുടെ ജീവചരിത്രം, ഗാന്ധിഗ്രാം ട്രസ്റ്റ്, 1956 (rev.1987).
ജെസി കുമാരപ്പ പിന്നീട് 1919 ൽ ബ്രിട്ടനിൽ സാമ്പത്തിക ശാസ്ത്രവും ചാർട്ടേഡ് അക്കൗണ്ടൻസിയും പഠിച്ചു.
1928 ൽ എഡ്വിൻ റോബർട്ട് ആൻഡേഴ്സൺ സെലിഗ്മാന്റെ കീഴിൽ പഠിച്ചുകൊണ്ട് സിറാക്കസ് യൂണിവേഴ്സിറ്റിയിലും കൊളംബിയ യൂണിവേഴ്സിറ്റിയിലും സാമ്പത്തികശാസ്ത്രത്തിലും ബിസിനസ് അഡ്മിനിസ്ട്രേഷനിലും ബിരുദം നേടാൻ അദ്ദേഹം അമേരിക്കയിലേക്ക് പോയി.
അദ്ദേഹത്തിന്റെ മൂത്ത സഹോദരി ഇഎസ് അപ്പസാമി മദ്രാസിലെ ശ്രദ്ധേയനായ ഒരു അധ്യാപകനും സാമൂഹ്യ പ്രവർത്തകയുമായി.
ഗാന്ധിയൻ സാമ്പത്തികശാസ്ത്രം
ഇന്ത്യയിൽ തിരിച്ചെത്തിയ കുമാരപ്പ ബ്രിട്ടീഷ് നികുതി നയത്തെക്കുറിച്ചും ഇന്ത്യൻ സമ്പദ്‌വ്യവസ്ഥയെ ചൂഷണം ചെയ്യുന്നതിനെക്കുറിച്ചും ഒരു ലേഖനം പ്രസിദ്ധീകരിച്ചു.
1929 -ൽ അദ്ദേഹം ഗാന്ധിയെ കണ്ടു.
ഗാന്ധിയുടെ അഭ്യർത്ഥനപ്രകാരം അദ്ദേഹം ഗ്രാമീണ ഗുജറാത്തിന്റെ സാമ്പത്തിക സർവേ തയ്യാറാക്കി, അത് ഖേഡ ജില്ലയിലെ (1931) ഒരു സർവേ ഓഫ് മാതാർ താലൂക്കായി പ്രസിദ്ധീകരിച്ചു.
ഗ്രാമീണ വ്യവസായങ്ങളെക്കുറിച്ചുള്ള ഗാന്ധിയുടെ ആശയത്തെ അദ്ദേഹം ശക്തമായി പിന്തുണക്കുകയും ഗ്രാമ വ്യവസായ അസോസിയേഷനുകളെ പ്രോത്സാഹിപ്പിക്കുകയും ചെയ്തു.